**24/01/2024**

**PRIOPĆENJE ZA JAVNOST**

**Digitalna platforma za srednjoškolske nastavnike o rizičnim ponašanjima adolescenata**

U Alcala de Guadaira (Španjolska) 23. i 24. siječnja sastalisu se predstavnici sedam organizacija iz pet zemalja EU koje sudjeluju u Erasmus+ projektu „School Teachers Learning“*.*

Cilj je projekta odgovoriti na potrebe osposobljavanja srednjoškolskih nastavnika u EU o prevenciji rizičnog ponašanja adolescenata. Kako bismo to postigli, projektni partneri izradit će Digitalnu platformu za srednjoškolske nastavnike s online obukom na ovu temu, alatima za dizajn i implementaciju preventivnih sustava u svojim školama, zbirkom dobrih primjera iz prakse i preporukama za obrazovne politike.

Tijekom sastanka u Alcala de Guadaira predstavnici iz sedam partnerskih organizacija utvrdili su smjernice za razvoj digitalne platforme i sadržaja. Nakon završetka prve faze projekta, projektni partneri provest će probnu implementaciju u kojoj će sudjelovati srednjoškolski nastavnici i učenici iz pet zemalja EU: Slovenije, Hrvatske, Španjolske, Litve i Danske. Na temelju rezultata probnih implementacija partneri će usavršiti i objaviti konačnu verziju digitalne platforme i sadržaja na šest jezika (engleski, slovenski, hrvatski, španjolski, litvanski i danski).

Ovaj je projekt zajednička inicijativa Instituta UTRIP (Slovenija), Laboratorija za preventivna istraživanja Sveučilišta u Zagrebu (Hrvatska) i pet škola: Šolski centar Rogaška Slatina (Slovenija), Škola za grafiku, dizajn i medijsku produkciju (Hrvatska) , IES Profesor Tierno Galván (Španjolska), Vilniaus kunigaikscio Gedimino progimnazija (Litva), Ringsted Ny Friskole (Danska). Projekt je sufinanciran iz programa Erasmus+ Europske unije.